หุ้นสหรัฐฯปิดในแดนบวก
ดัชนีหุ้นดาวโจนส์  ปิดที่ 13,168.60 จุด เพิ่มขึ้น 51.09 จุด  ด้านแนสแดค ปิดที่ 3,015.86 จุด เพิ่มขึ้น 25.95 จุด
8 ส.ค. 2555

ดัชนีหุ้นดาวโจนส์  ปิดที่ 13,168.60 จุด เพิ่มขึ้น 51.09 จุด  ด้านแนสแดค ปิดที่ 3,015.86 จุด เพิ่มขึ้น 25.95 จุด 
ตลาดหุ้นสหรัฐฯวานนี้(7ส.ค.)  ปิดบวกเป็นวันที่ 3 ติดต่อกัน ด้วยความหวังว่าธนาคารกลางสหรัฐฯ(เฟด) และธนาคารกลางยุโรป(อีซีบี) จะลงมือกระตุ้นเศรษฐกิจเพิ่มเติม
ดัชนีหุ้นดาวโจนส์ เพิ่มขึ้น 51.09 จุด (0.39 เปอร์เซ็นต์) ปิดที่ 13,168.60 จุด แนสแดค เพิ่มขึ้น 25.95 จุด (0.87 เปอร์เซ็นต์) ปิดที่ 3,015.86 จุด เอสแอนด์พี เพิ่มขึ้น 7.12 จุด (0.51 เปอร์เซ็นต์) ปิดที่ 1,401.35 จุด
ขณะที่ความหวังต่อการเติบโตทางเศรษฐกิจสหรัฐฯและความกังวลต่อปัญหาอุปทานตึงตัวจากผลกระทบของเฮอร์ริเคนที่ก่อตัวในแคริบเบียน ผลักให้ราคาน้ำมันพุ่งแรงสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 1.47 ดอลลาร์ ปิดที่ 93.67 ดอลลาร์ต่อบาร์เรล สูงสุดในรอบเกือบ 3 เดือน ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.45 ดอลลาร์ ปิดที่ 112.00 ดอลลาร์ต่อบาร์เรล